ब्लैकक्लैंसमैन
ब्लैकक्लैंसमैन 2018 की एक अमेरिकी अपराध-जीवनी फिल्म है, जो स्पाइक ली द्वारा निर्देशित है। चार्ली वचटेल, डेविड राबिनोवित्ज़, केविन विल्मोट और स्पाइक ली द्वारा लिखित यह फ़िल्म रॉन स्टालवर्थ के 2014 के संस्मरण ब्लैक क्लैंसमैन पर आधारित है। जॉन डेविड वॉशिंगटन, एडम ड्राइवर, लौरा हैरियर और टॉपर ग्रेस ने फिल्म में भूमिकाएं निभाई हैं। 1970 के दशक में कोलोराडो स्प्रिंग्स में सेट, फिल्म की कहानी शहर के पुलिस विभाग में पहले अफ्रीकी-अमेरिकी जासूस का अनुसरण करती है, जो कु क्लक्स क्लान नामक स्थानीय गुट में घुसपैठ करने और उसे उजागर करने की कोशिश करता है।